Legal Document

Category: 31

Text:
92. ΑΠΟΦ ΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 603 της 23 Φεβρ./11 Μαρτ. 1981 (ΦΕΚ Β΄141) Περί εγκρίσεως του αριθ. 130 Κανονισμού του Λιμένα Πειραιώς. Σύμφωνα με: 1.Τις διατάξεις του άρθρ. 156 του Ν.Δ. 187/73 «περί Κώδικος Δημοσίου Ναυτικού Δικαίου». 2.Το σχέδιο του αριθ. 130 Κανονισμού του Λιμένα Πειραιώς, που μας υποβλήθηκε με την 7384/30.1.1981 αναφορά της Λιμενικής Αρχής Πειραιώς, και Επειδή, με τις ανωτέρω διατάξεις, ρυθμίζονται θέματα που κανονίζουν την εύρυθμη λειτουργία του Λιμένα, αποφασίζουμε: Σελ. 290,466(α) Τεύχος Ζ111–Σελ. 114 α)Εγκρίνουμε τον αριθ. 130 Κανονισμό του Λιμένα Πειραιώς. β)Ορίζουμε ημερομηνία ενάρξεως ισχύος αυτού από την ημέρα δημοσιεύσεώς του στην Εφημερίδα της Κυβερνήσεως. ΚΑΝΟΝΙΣΜΟΣ ΛΙΜΕΝΟΣ ΠΕΙΡ ΑΙΩΣ υπ’  αριθ. 130 Περί απαγορεύσεως καπνίσματος στα επιβατηγά πλοία. Έχοντας υπόψη: α)Τις διατάξεις του δια του από 9 Ιουν. 1948 Β.Δ. Κωδικ. Νόμου υπ’ αριθ. 499/1947 (ΦΕΚ 162Α) «περί πειθαρχικής εξουσίας των προϊσταμένων των Λιμενικών Αρχών» σε συνδυασμό με τις διατάξεις του άρθρ. 156 του Ν.Δ. 187/73 «περί Κώδικος Δημοσίου Ναυτικού Δικαίου» (ΦΕΚ 26ΙΑ΄). β)Την σχετική Δ/γή ΥΕΝ/ΓΔΛΠ/ΔΛΑ 2ον υπ’ αριθ. 4711/18.8.80. γ)Την υπ’ αριθ. 603/23.2.81 εγκριτική απόφαση του Υπουργείου Εμπορικής Ναυτιλίας, διατάσσουμε: 20.Δ.δ.91-92 Οργανισμός Λιμένος Πειραιώς Ανώνυμη Εταιρία (Ο.Λ.Π. Α.Ε.) Άρθρ.1.-Ο παρών Κανονισμός Λιμένος Πειραιώς, ισχύει στην περιοχή δικαιοδοσίας της Λιμενικής Αρχής Πειραιώς, όπως αύτη καθορίζεται από τις κείμενες διατάξεις. Άρθρ.2.-Απαγορεύεται το κάπνισμα σε όλους τους κοινοχρήστους κλειστούς χώρους (σαλόνια– τραπεζαρίες κ.λ.π.) των Ε/Γ και Ε/Γ-Ο/Γ πλοίων που εκτελούν τις κατωτέρω τοπικές συγκοινωνίες: α)μεταξύ ΠΕΡΑΜΑΤΟΣ και ΠΑΛΟΥΚΙΩΝ β)μεταξύ ΠΕΡΑΜΑΤΟΣ και ΑΜΠΕΛΑΚΙΩΝ γ)μεταξύ ΠΕΙΡΑΙΩΣ και ΠΑΛΟΥΚΙΩΝ - ΚΑΚΗΣ ΒΙΓ ΛΑΣ – ΠΕΡΙΣΤΕΡΙΩΝ δ)μεταξύ ΠΕΙΡΑΙΩΣ και ΣΕΛΗΝΙΩΝ ΄Αρθρ.3.-Ο Πλοίαρχος κάθε Ε/Γ και Ε/Γ-Ο/Γ πλοίου υποχρεούται να μεριμνήσει για την τοποθέτηση ενδεικτικών πινακίδων σε κατάλληλες θέσεις του πλοίου που να είναι ευδιάκριτες σε όλους τους επιβάτες, στις οποίες να αναγράφεται «ΑΠΑΓΟΡΕΥΕΤΑΙ ΤΟ ΚΑΠΝΙΣΜΑ» στην Ελληνική και «ΝΟ SMOKING» στην Αγγλική. Άρθρ.4.-Οι παραβάτες του παρόντος, του οποίου η ισχύς αρχίζει από την δημοσίευσή του στην Εφημερίδα της Κυβερνήσεως και η εκτέλεσή του ανατίθεται στα Λιμενικά Όργανα της Υπηρεσίας μας, ανεξάρτητα των συντρεχουσών ποινικών και αστικών ευθυνών κατά την ισχύουσα Νομοθεσία, υπόκεινται στις Πειθαρχικές ποινές του άρθρ. 157 του Ν.Δ. 187/1973.